הוועדה לענייני ביקורת המדינה, כנסת 15, פרוטוקול מספר 196, 2002-06-26 08:30

אמנון רובינשטיין: אני מתכבד לפתוח את הישיבה בנושא דיון מהיר, על פי הצעתו של חבר הכנסת אפי אושעיה.

אפי אושעיה: לפני מספר שבועות שמעתי ברדיו ידיעה, לפיה משטרת ישראל ממליצה להעמיד לדין את חבר הכנסת שירי ויצמן, ושאלתי את עצמי פעם נוספת האם המשטרה היא גוף חוקר או ממליץ, ועל זה כדאי לדון ולקבל הכרעה בנושא.

אפי אושעיה: פניתי אל ויצמן, והוא אמר לי שהוא לא שמע על העניין, והוא אינו יודע על מה מדובר.

אפי אושעיה: זו תקלה ציבורית שפוגעת בשמו של חבר הכנסת ויצמן, כפי שהיא יכולה לפגוע בכל אזרח אחר, ועל כך צריך לתת את הדעת.

אפי אושעיה: במקרה הזה היתה הודעה פורמלית של המשטרה, וזה הופך את העניין ליותר חמור, בעיניי.

אפי אושעיה: אני מבקש לברר את הסוגייה העקרונית לגבי העניין של ויצמן, אבל לא בזה הדברים מסתכמים.

אפי אושעיה: ויצמן נמצא כאן, ואני לא משוכנע שעליו לתת את חוות דעתו, משום שהעניין נוגע אליו אישית.

ויצמן שירי: אני לא מתכוון לדבר על ההמלצה, אלא אני מבקש לדבר על תפקיד הוועדה.

ויצמן שירי: לא ייתכן שאחרי שנתיים של חקירות אף אחד לא יעדכן אותי.

ויצמן שירי: לא ייתכן שבני יתקשר אליי מטיול שנתי כדי להודיע לי על העניין הזה.

ויצמן שירי: הרי מעבר לתפקידי, יש לי משפחה וילדים.

ויצמן שירי: אני לגמרי שלם עם מה שנעשה, ואין לי ספק שזה יגמר כפי שזה צריך להיגמר.

ויצמן שירי: לא יכול להיות מצב, שבו החבר שלה מספר לה על העניין הזה.

ויצמן שירי: אני לא דיברתי על זה עם המשפחה, כי לא חשבתי שנעשו דברים שאינם נכונים.

ויצמן שירי: כבר ביום הראשון כתבתי מכתב ליועץ המשפטי לממשלה.

ויצמן שירי: מעולם לא הייתי צריך להוכיח את מידת היושר וההגינות שבי.

ויצמן שירי: הייתי איש עסקים ואיש פוליטי בו זמנית מעל עשרים שנה, ולכן הייתי תמיד חייב להיות זהיר.

ויצמן שירי: שמי הוא הדבר הכי מרכזי, ועד עכשיו, יותר מחודש מאז הפרסום, אף אחד בכלל לא סיפר לי במה מאשימים אותי.

ויצמן שירי: העדתי פעמיים תחת אזהרה, הם קיבלו את כל התשובות, וכולם מסביב מאשימים אותי.

ויצמן שירי: העניין הקשה ביותר הוא העניין המשפחתי, וזה פשוט מצמרר.

ויצמן שירי: אני מדבר מתוך עוצמה ולא מתוך חולשה.

ויצמן שירי: אף אחד בסיעה שלי לא יודע שהשתחררתי מצה"ל כנכה צה"ל עם 42 אחוזי נכות, ולא ביקשתי שום זכות ממשרד הביטחון, למרות שמגיעות לי מאות זכויות.

ויצמן שירי: לא ביקשתי גם שום שיקום, על אף שהגיע לי.

ויצמן שירי: תמיד דאגתי לשמור על השם שלי ועל הכבוד שלי כדי לחנך את הילדים שלי, ולהראות להם שאת כל מה שעשיתי עשיתי לבד, מבלי לקבל ירושה מאף אחד.

יוסי פורטוגל: אנחנו מצטערים אם נגרמה לחבר הכנסת ויצמן עוגמת נפש בעקבות הפרסומים.

יוסי פורטוגל: ברור שלמשטרת ישראל לא היתה כוונה לגרום למצב כזה.

ויצמן שירי: אתה משתמש במלה "אם".

אמנון רובינשטיין: אני מעריך את התנצלותך, אבל ידוע שנזק כזה אינו ניתן לתיקון, כי כתם כזה נדבק.

תנ”צ יוסי פורטוגל: הבעת הצער לא אומרת שאנחנו מודים באשמה כזאת או אחרת.

תנ”צ יוסי פורטוגל: אנחנו התבקשנו להגיב היום להמלצת משטרת ישראל להעמידו לדין בגין מעורבותו ב"עמותות ברק" והצורך למנוע עינוי דין, כלומר כל נושא הפרסום שהיה ולא הובא לידיעתו לפני כן.

ויצמן שירי: נכתב "ממליצה".

תנ”צ יוסי פורטוגל: לא נכתב "ממליצה".

תנ”צ יוסי פורטוגל: נכתב, שנמצאו ראיות לכאורה לגבי עבירה שנוגעת לחוק מימון מפלגות.

תנ”צ יוסי פורטוגל: זה פחות או יותר לשון הדברים.

תנ”צ יוסי פורטוגל: באותה הודעה היתה התייחסות רק לחוק מימון מפלגות, למרות שלכאורה, על פי מה שנמסר לי מהיחידה הארצית לחקירות הונאה ששם נחקרה הפרשה, היה חשד לביצוע עבירות אחרות.

תנ”צ יוסי פורטוגל: הדברים האלה לא נכתבו בהודעת הדוברות.

תנ”צ יוסי פורטוגל: לא נכתב "ממליצים להעמיד לדין" אלא "נמצאו ראיות לכאורה" לגבי העבירה שציינתי כרגע.

אמנון רובינשטיין: למה צריכה להיות בכלל הודעה בסיום חקירה?

אמנון רובינשטיין: אני העברתי בכנסת את חוק הידוע והשימוע, והוא התייחס להגשת כתב אישום.

אמנון רובינשטיין: חקירה היא על אחת כמה וכמה, זה הרי קל וחומר.

אמנון רובינשטיין: אז למה צריכה להיות הודעה?

אמנון רובינשטיין: בגלל העניין הציבורי?

יוסי פורטוגל: בין השאר.

יוסי פורטוגל: אני רוצה להזכיר, שהדברים האלה נידונו, והגיעו להסכמה לגבי מה לפרסם ומדוע יש לפרסם.

אמנון רובינשטיין: מאחורי כל זה יש בני אדם.

אמנון רובינשטיין: זה לא קשור אליך, אלא ליועץ המשפטי לממשלה.

אפי אושעיה: זאת החלטה של היועץ המשפטי לממשלה, אם המשטרה תפרסם או לא?

אמנון רובינשטיין: במקרה הזה הם פנו ליועץ המשפטי.

ויצמן שירי: אתם העברתם את העניין ליועץ המשפטי עשרה ימים לפני הפרסום, וחשוב מאוד שנציגת מבקר המדינה תדע על המקרה הזה.

ויצמן שירי: גם משרד היועץ המשפטי צריך להיות מבוקר.

ויצמן שירי: הם אינם מורמים מעם, ולכן הטענה שלי היתה על פרסום הדבר ללא ידיעתי.

אמנון רובינשטיין: עניין חקירות הוא דבר מאוד משמעותי.

אמנון רובינשטיין: השר אברהם עופר בישראל התאבד בגלל חקירה.

אמנון רובינשטיין: זה יכול להיות עניין של פיקוח נפש.

ויצמן שירי: במקרה שלי לא מדובר במשהו שהוא מבייש, אלא בעניין שיש עליו ויכוח ציבורי מאוד גדול.

ויצמן שירי: כשילדיי התקשרו אליי הרגשתי שהאדמה פערה את פיה ובלעה אותי.

ויצמן שירי: אני מקווה שלפחות מהמקרה שלי יוסקו מסקנות.

אמנון רובינשטיין: אני רוצה להציג את דעתי האישית.

אמנון רובינשטיין: קודם כל זה עניין חמור.

אמנון רובינשטיין: אני שוב מזכיר ששר בישראל התאבד בגלל דבר כזה.

ויצמן שירי: דרוש מינימום של זמן כדי לספר בבית, לפחות.

אמנון רובינשטיין: נוצר כאן מצב אבסורדי, שכן לגבי נאשמים יש לנו מגילת זכויות כזאת בחוק הידוע והשימוע, שאגב אנחנו מכילים אותו באופן הדרגתי.

אמנון רובינשטיין: קל וחומר לגבי נחקרים, כשעוד אין החלטה של פרקליטות.

אמנון רובינשטיין: הציבור הרי אינו מבחין, ומבחינתו העמדה לדין היא חצי הרשעה, וחקירה היא חצי העמדה לדין.

אפי אושעיה: סגן ראש אח"ק אמר שהמשטרה בהודעתה לא מסרה שהיא ממליצה להעמיד לדין.

אפי אושעיה: הודעה לגבי זה תצא מטעם הוועדה?

אמנון רובינשטיין: כן.

אמנון רובינשטיין: -------------------------